OpenLLM-France/wikimedia huggingface dataset:
# Mitsuba Corporation

La MITSUBA Corporation (株式会社ミツバ, Kabushiki-gaisha MITSUBA) o, simplement, MITSUBA, és una empresa japonesa fundada l'any 1946 a Kiryū, prefectura de Gunma, al Japó. Fabrica de peces d'automòbils, incloent components elèctrics per a sistemes de calefacció, per a sistemes de neteja del parabrisa, miralls retrovisors, motors de finestres elèctriques, motors de corrent altern, bombes de combustible i reguladors de pressió, entre d'altres.
La Mitsuba és llistada en la Borsa de Tòquio, i des de març de 2014, disposa de 47 empreses. L'empresa va participar en el desenvolupament del projecte Tokai Challenger, un cotxe solar construït per la Universitat Tokai. Mitsuba va fabricar el motor d'accionament directe DC per corrent continu sense corretja.

## Referències

* ↑ «Mitsuba Corporation História». Mitsuba Corporation. Arxivat de l'original el 2019-03-01. [Consulta: 1r març 2019].
* ↑ «Mitsuba Corporation Snapshot». Bloomberg Businessweek. [Consulta: 20 agost 2014].
* ↑ Motonobu Kawai «Tokai University Unveils Solar Car with Sharp Solar Cells». Nikkei Business Publications, 08-09-2009 [Consulta: 20 agost 2014].
# Micronavegador

Un micronavegador (també conegut com a mininavegador o navegador mòbil) és un navegador web dissenyat per a dispositius de mà com els organitzadors personals o els telèfons mòbils.
Els micronavegadors s'optimitzen per a mostrar el contingut d'Internet de la forma més efectiva possible en les pantalles petites dels dispositius portàtils. També acostumen a tenir unes mides de fitxer menors per a poder acomodar-se millor a les restriccions en la capacitat de memòria i amplada de banda en les xarxes sense fil. Habitualment són versions reduïdes de versions de navegadors web utilitzats en altres dispositius amb més capacitat, però tot i això, actualment molts poden incorporar últimes tecnologies com ara AJAX.

## Micronavegadors en català

Diversos micronavegadors disposen actualment del seu programari en versió catalana. És el cas de Firefox per a mòbils i Opera Mini.
* Firefox per a mòbils.
* Google Chrome for Android.
* Opera Mini.

## Referències

* ↑ Firefox per a mòbils, Mozilla.
* ↑ Google Chrome for Android, Google.
* ↑ Opera Mini, Opera.
# Micropoecilia

Micropoecilia és un gènere de peixos de la família dels pecílids i de l'ordre dels ciprinodontiformes.

## Taxonomia

* Micropoecilia bifurca (Eigenmann, 1909)
* Micropoecilia branneri (Eigenmann, 1894)
* Micropoecilia minima (Costa & Sarraf, 1997)
* Micropoecilia parae (Eigenmann, 1894)
* Micropoecilia picta (Regan, 1913)

## Referències

* ↑ Animal Diversity Web (anglès)
* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ MarineSpecies.org (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Miles Morales

Miles Gonzalo Morales és un personatge de ficció, un superheroi que apareix als còmics publicats per Marvel Comics. És un dels personatges coneguts com a Spider-Man, creat el 2011 per l'escriptor Brian Michael Bendis i l'artista Sara Pichelli, amb l'aportació de l'aleshores editor en cap de Marvel, Axel Alonso.
Miles Morales va aparèixer per primera vegada a Ultimate Fallout #4 (agost de 2011), després de la mort de Peter Parker. Fill adolescent de 13 anys d'un pare afroamericà i una mare porto-riquenya, és el segon Spider-Man que apareix a Ultimate Marvel, una marca amb una continuïtat separada de l'univers principal de Marvel anomenat Ultimate Universe. Va aparèixer a la sèrie de còmics Ultimate Comics: Spider-Man, i després que Marvel acabés amb la marca Ultimate el 2015, Miles es va convertir en un personatge de l'Univers principal de Marvel (Terra-616). El personatge no era el personatge principal de la sèrie de televisió animada Ultimate Spider-Man a Disney XD, però més tard es va afegir al repartiment principal, com a Kid Arachnid. El personatge és el protagonista de la pel·lícula d'animació guanyadora d'un Oscar del 2018 Spider-Man: Un nou univers, en la qual Shameik Moore li fa la veu, així com les seves seqüeles de 2023 i 2024.
La reacció al personatge va variar. Alguns, inclòs el cocreador de Spider-Man, Stan Lee, van aprovar la creació d'un model positiu per als nens de color. Altres van expressar el seu disgust per la substitució de Peter Parker, amb The Guardian, Fox News i Culture Map Houston informant que alguns fans van veure la decisió com un intent de Marvel Comics de mostrar la correcció política i que la introducció d'un Spider-Man minoritari va ser simplement un truc publicitari per atraure més lectors, fet que Alonso va negar. Alexandra Petri de The Washington Post va demanar que el personatge fos jutjat per la qualitat de les seves històries, que van obtenir crítiques positives.

## Referències

* ↑ Truitt, Brian «Half-black, half-Dominican Spider-Man revealed». USA Today, 02-08-2011.
* ↑ Babos, John (August 6, 2011). "Marvel's New Ultimate Spider-Man Miles Morales: A Significant And Safe Leap Forward" Arxivat September 1, 2011, a Wayback Machine.. Comics Nexus.
* ↑ «Axel Alonso: Reinventing Today's Heroes» (en anglès americà). LatinRapper.com, 08-08-2011. Arxivat de l'original el 5 octubre 2011. [Consulta: 17 agost 2011].
* ↑ Robinson, Bryan «Remembering the First – and Forgotten – Latino Spider-Man». Fox News Latino, 16-08-2011 [Consulta: 19 agost 2011].
* ↑ Graupman, Michael. «Publicity stunt or long overdue? New Spider-Man swaps skin color in latest Marvel comic book». Culture Map Houston, 04-08-2011. Arxivat de l'original el 8 abril 2019. [Consulta: 22 octubre 2020].
* ↑ Rose, Steve. «Move over, Peter Parker – the new Spider-Man ushers in a bold superhero era». The Guardian, 07-12-2018. Arxivat de l'original el 8 abril 2019. [Consulta: 22 octubre 2020].
* ↑ Petri, Alexandra «Sorry, Peter Parker. The response to the black Spiderman shows why we need one» (en anglès). The Washington Post, 03-08-2011 [Consulta: 20 agost 2011].
# Miles «Tails» Prower

Miles Prower (en japonès マイルス・パウアー Mairusu Pauā lit. Miles Prower) més conegut pel seu sobrenom «Tails» (テイルスTeirusu – en català "Cues"). És un personatge fictici de la sèrie Sonic the Hedgehog (en català Sonic l'Eriçó). A la sèrie, en Tails és el millor amic del personatge principal Sonic.
El nom de Miles Prower és una abreviació de "miles per hour" (en Català milles per hora), una referència a la famosa velocitat de Sonic. En Tails és una guineu de vuit anys amb dues cues, d'aquí ve el seu sobrenom. També és un geni mecànic i molt bon pilot. Té una habilitat que consisteix a volar fent girar les seves dues cues com les hèlices d'un helicòpter. Es considera el tercer personatge més famós de la sèrie per darrere de Sonic i Shadow.

## Origen i creació

Tails va ser creat per Yasushi Yamaguchi, que era el dissenyador principal del Sonic Team de Sega. En Tails va ser dissenyat per a un concurs intern de l'empresa.
Aquest concurs consistia a dissenyar un personatge que fos l'acompanyant i millor amic de Sonic, també havia de tenir una gran admiració pel personatge principal.
Un cop el disseny de Yamaguchi va guanyar, l'equip de Sega del Japó va proposar anomenar al disseny Miles Prower, mentre que l'equip de Sega Americà volia anomenar-lo Tails. L'equip Americà va escriure una història prèvia del personatge per a què l'equip Japonès acceptés el nom de Tails. Al final, Yamaguchi va fer una barreja de les dues propostes posant-li de nom Miles Prower i de sobrenom Tails.
Als còmics, primer va aparèixer d'un color marró, després ho van canviar a un color taronja/groc perquè quedés d'acord amb la tonalitat que tenia en els videojocs.

## Característiques

Tails representa una guineu molt bufona i amable. Abans de conèixer en Sonic, en Tails sovint era objectiu de burla i/o bullying donat el fet que tenia dues cues. En Sonic, va veure un gran potencial i talent dins de la jove guineu, això va provocar que tingués una gran admiració pel veloç eriçó. En Tails sempre somiava en ser com en Sonic i ha arribat a enfrontar-se contra el Dr.Eggmann ell sol per demostrar el seu coratge.
Se'l descriu com un geni de la mecànica capaç de rivalitzar a l'antagonista principal Dr. Eggman tot i que encara no ha assolit el seu millor nivell. D'altra banda també és un gran pilot i fa servir el seu biplà anomenat Tornado. El fa servir per ajudar a en Sonic en les seves aventures.
En Tails té l'habilitat de nedar, cosa que en Sonic no pot fer. Una altra habilitat d'en Tails és volar fent servir les seves cues com les hèlices d'un helicòpter, tot i que es cansa ràpidament. També pot transformar-se en Súper Tails, però necessita les súper Maragdes.
A part de volar i nedar, també pot córrer molt ràpid gràcies a les seves dues cues.

## Referències

* https://www.nintendo.es/Juegos/SEGA-Game-Gear/Tails-Adventure--767822.html
# Miguel Febres Cordero

Miguel Febres Cordero (Cuenca, Equador, 7 de novembre de 1854- Premià de Mar, 9 de febrer de 1910) fou un religiós equatorià, membre de la congregació dels Germans de les Escoles Cristianes.

## Biografia

Nascut Francisco Febres-Cordero Muñoz a Cuenca (Equador) al si d'una família benestant; va néixer amb una discapacitat física i no va poder romandre dret fins als cinc anys. El 1864 va anar a estudiar a una escola dels Germans de La Salle i, molt influït per la congregació, hi va entrar com a novici el 24 de març de 1868, essent el primer equatorià que va formar part de l'orde i prenent el nom de Francisco Miguel. Es dedicaria així a l'ensenyament, a l'escola d'El Cebollar, prop de Quito, on ensenyà durant 32 anys; a més, va fer recerca i publicar obres literàries i de lingüística, com una reconeguda gramàtica castellana. Alguns dels seus textos didàctics i llibres de text van ésser adoptats pel govern de l'Equador i usats a tot el país. Va ésser membre de l'Academia Ecuatoriana de Letras des de 1892 i de les Real Academia Española, Académie française i de l'acadèmia de Veneçuela. Dirigia exercicis espirituals i feia catequesi als nens, a més de dirigir la residència dels novicis entre 1901 i 1904.
El 1905, el germà Miguel va ser enviat a França per a traduir textos al castellà que poguessin fer-se servir a les escoles de La Salle. Mentrestant, un nou govern, anticlerical, va expulsar les congregacions religioses de França. Visqué a París i Lembecq-lez-Hal (Bèlgica) fins al juliol de 1908, quan va ser enviat al nou noviciat de Premià de Mar, el Col·legi La Salle Premià, en atenció a la seva mala salut.
A Premià de Mar va viure els esdeveniments de fatídica setmana tràgica al juliol de 1909, i també hi continuà treballant i escrivint, però la seva salut no millorà i morí poc després, el 9 de febrer de 1910, d'una pneumònia, amb fama de santedat i saviesa. Les seves restes mortals van ser enterrades en el nínxol nombre 75 de la «Via Sant Josep», al cementiri de Premià de Mar.

## Veneració

Oberta la seva causa de beatificació, el dimarts 12 de maig de 1925, es va efectuar el trasllat de les restes mortals del cementiri a la capella del Noviciat apostòlic dels germans de les escoles cristianes, a Premià de Mar. Va ser un acte solemne i singularment concorregut. El seu cos va estar enterrat allà fins al 21 de juliol de 1936, que per causa de la guerra civil espanyola va ser profanat i després recollit pel consol de l'Equador. El 1937, la seva despulla va ser enviada a l'Equador, on va ser rebuda en triomf, essent dipositades a un santuari edificat a El Cebollar, prop de Quito, que va esdevenir lloc de pelegrinatge. A l'Equador, a més de sant, és considerat un heroi nacional per les seves aportacions en la literatura, la pedagogia i la lingüística.
Va ser beatificat el 30 d'octubre de 1977, per Pau VI, i canonitzat el 21 d'octubre de 1984 per Joan Pau II.

## Referències

* 1 2 Martín Pay, Xavier. Sant Cristòfol de Premià de Mar, una parròquia amb història. Premià de mar: Uno, 2018, p. 416.

## Bibliografia

* Sant Miguel Febres Cordero Muñoz Arxivat 2012-02-07 a Wayback Machine.
# Miguel Ferrando i Rocher

Miguel Ferrando Rocher (Alcoi, 13 de setembre de 1985), és un director d'escena, dramaturg, professor i enginyer valencià.

## Biografia

Es un enginyer de telecomunicacions i professor universitari espanyol. Va obtenir el títol de doctor en Enginyeria de Telecomunicacions per la Universitat Politècnica de València el 2012, i actualment és professor titular de Teoria del Senyal i Comunicacions a l'Escola Tècnica Superior d'Enginyers de Telecomunicació.
A més, és llicenciat en arts escèniques per l'Escola Superior d'Art Dramàtic de València, especialitzat en direcció d'escena i dramatúrgia. El seu treball final de carrera va ser tutoritzat pel dramaturg Carles Alberola i va comptar amb la participació de l'actriu Paula Usero.
El 2013, va fundar la companyia de teatre Groc Teatre, que ell mateix dirigeix. Les produccions de la companyia prenen com a punt de partida fets reals, que serveixen de font d'inspiració per a les seves obres.

## Obres literàries

* Genovese(2017), Premi MAX de Teatre 2019
* Tourmalet (2018), Premi Escènia Foios 2019
* Aurea (2019), Graners de Creació de l'Ajuntament de Valéncia (2019)
* L'Innocent (2021)

## Premis
### Teatre

* Premi nacional de teatre: Max 2019 per Genovese
* Premi Escènia Foios a la millor obra (2019) per Tourmalet

### Enginyeria

* Premi URSI 2017, al millor jove investigador d'Espanya
* Premi AIRBUS Defence and Space
* Premi Extraordinari de Tesis Doctorals de la Universitat Politècnica de València

## Referències

* ↑ «Taller final dirigit per Miguel Ferrando, tutoritzat per Carles Alberola i protagonitzat per Paula Usero.».
* ↑ «La compañía valenciana Groc Teatre gana, con ‘Genovese’, el Premio Max del Público 2019».
* ↑ «El festival ‘Escènia’ va tancar la seua XVII edició premiant el teatre novell».
* ↑ «Un nuevo concepto de antena ofrece wifi de alta velocidad en trenes y aviones».

## Enllaços externs

* Miguel Ferrando, premio Jóvenes Científicos URSI 2017 - Noticia @UPVTV, 29-09-2017
* Premio MAX 2019 para Genovese
# Mitridates II de Commagena

* Per a altres significats, vegeu «Mitridates».
Mitridates II Filohel·len (en grec antic Μιθριδάτης Φιλέλλην) va ser rei de Commagena circa l'any 35 aC i fins al 31 aC.
Va succeir al seu pare Antíoc I de Commagena, mort en data incerta després del 38 aC. Segons Plutarc, era aliat de Marc Antoni. L'any 31 aC, va dirigir personalment les seves tropes a la batalla d'Àccium entre Marc Antoni i Octavi. Després de la derrota es va convertir en un fidel aliat d'Octavi, encara que aquest li va fer entregar la ciutat de Seugma, que era un important ,lloc de pas del riu Eufrates. Per mostrar la seva adhesió a Octavi va canviar el títol que portava de Filohel·len (amic dels grecs) per Φιλορωμαίος ('filoromaios', amic dels romans).
Mitridates tenia un germà, Antíoc II de Commagena a qui August va cridar a Roma acusat de matar l'ambaixador que el seu germà Mitridates havia enviat a aquella ciutat. Quan Mitridates va morir l'any 20 aC, el tron va passar al seu fill Mitridates III de Commagena.

## Referències

* ↑ Plutarc. Vides paral·leles: Marc Antoni, 61
* ↑ Erskine, Andrew (et al.) (ed.). The Hellenistic Court: Monarchic Power and Elite Society from Alexander to Cleopatra. Swansea: The Classical Press of Wales, 2017, p. 75. ISBN 9781910589625.
# Mitzach

Mitzach (en alsacià Mítzàch) és un municipi francès, situat a la regió del Gran Est, al departament de l'Alt Rin. L'any 1999 tenia 420 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 423 | 431 | 402 | 360 | 378 | 420 |

## Administració

Llista d'alcaldes :
| Període | Identitat | Partit |
| 2001-2008 | Jean Luthringer | |
| 2008- | Bernard Franck | |
# Mitxúrinske

Mitxúrinske (en (ucraïnès): Мічурінське, en rus: Мичуринское, Mitxúrinskoie) és un poble de la República Autònoma de Crimea a Ucraïna, que el 2014 tenia 723 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Moixav Herut

El Moixav Herut (en hebreu: מושב חרות) és un moixav del districte central d'Israel, del sub-districte de Xaron, la vila es troba en la plana de Xaron. El municipi està sota la supervisió del consell regional de Lev ha-Xaron. En 2015 tenia una població d'1.266 habitants. El significat en català de la paraula hebrea Herut és Llibertat.

## Història

Aquesta localitat va ser fundada el 1930 pel Herut, un partit polític format per immigrants que es van assentar en el Mandat Britànic de Palestina durant la tercera i la quarta Aliyyà. Els cacauets van ser un dels primers productes agrícoles conreats en el moixav. Un dels edificis que cal anomenar és la casa del poble, Beit Ha-Am, que fou construïda en 1959.
# Mittenwalde

Mittenwalde és un municipi alemany que pertany a l'estat de Brandenburg. Es troba a 30 km al sud-est de Berlín. Limita amb els municipis de Schönefeld, Königs Wusterhausen, Bestensee, Groß Köris, Teupitz, Rangsdorf i Zossen.

## Districtes

* Kernort Mittenwalde
* Brusendorf amb Boddinsfelde
* Gallun
* Motzen
* Ragow
* Schenkendorf amb Krummensee
* Telz
* Töpchin amb Waldeck

## Galeria d'imatges

* Torre de la Pólvora
* Parròquia St. Moritz
* Memorial Paul-Gerhardt
* Capella de l'hospital

## Evolució demogràfica

* Evolució demogràfica en els límits de 2020
* Evolució actual i les previsions demogràfiques
| Any | Població |
| 1875 | 5 207 |
| 1890 | 6 869 |
| 1910 | 8 071 |
| 1925 | 7 902 |
| 1933 | 7 854 |
| 1939 | 9 461 |
| 1946 | 9 028 |
| 1950 | 9 076 |
| 1964 | 7 411 |
| 1971 | 7 195 |
| 1981 | 6 224 |
| 1985 | 6 064 |
| 1989 | 5 800 |
| Any | Població |
| 1990 | 5 697 |
| 1991 | 5 584 |
| 1992 | 5 587 |
| 1993 | 5 576 |
| 1994 | 5 937 |
| 1995 | 6 522 |
| 1996 | 7 071 |
| 1997 | 7 589 |
| 1998 | 7 877 |
| 1999 | 8 220 |
| Any | Població |
| 2000 | 8 410 |
| 2001 | 8 536 |
| 2002 | 8 547 |
| 2003 | 8 640 |
| 2004 | 8 699 |
| 2005 | 8 664 |
| 2006 | 8 684 |
| 2007 | 8 663 |
| 2008 | 8 683 |
| 2009 | 8 710 |
| Any | Població |
| 2010 | 8 724 |
| 2011 | 8 658 |
| 2012 | 8 663 |
| 2013 | 8 734 |
| 2014 | 8 774 |
| 2015 | 8 898 |
| 2016 | 8 950 |
| 2017 | 9 104 |
| 2018 | 9 140 |
| 2019 | 9 269 |
| Any | Població |
| 2020 | 9 428 |

## Enllaços externs

* Web de Mittenwalde

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Mitten Buttes

Les Mitten Buttes (també conegudes com West & East Mitten Buttes) són dues buttes situades al parc tribal Navajo Monument Valley al nord-est del comtat de Navajo, Arizona. Quan es miren des del sud, les buttes semblen ser dues manyoples gegants amb els polzes cap a dins.
Les Mitten estan situades aproximadament 0.6 mi (0,97 km) de la línia estatal d'Arizona - Utah i West Mitten Butte es troba 1.1 mi (1,8 km) al nord-est de la seu del parc. El cim de West Mitten Butte és 6,176 peus (1.882 m) i East Mitten Butte és 6,226 peus (1.898 m) en cota. Els Mittens formen un triangle amb Merrick Butte al voltant al sud i, amb Sentinel Mesa, un altiplà més extens, cap al nord-oest. A finals de març i mitjans de setembre durant uns dies només al capvespre de la Mitten Shadow , es produeix el somni d'un fotògraf. En aquest moment específic, l'ombra de la mitten occidental apareix sobre la mitten oriental.
Les buttes (turons) estan fetes de tres capes de roca principals. La capa més baixa és l'Organ Rock Shale, la mitjana és de Chelly Sandstone i la capa superior és la Formació Moenkopi, coberta per Shinarump Conglomerate .

## Galeria

* West Mitten Butte, East Mitten Butte i Merrick Butte
* West Mitten Butte, East Mitten Butte i Merrick Butte a l'albada
* Sortida de sol a les Mitten Buttes
* Sortida de sol a les Mitten Buttes
* Les Mittens i Merrick Butte (primer pla a la dreta) formen un triangle a Monument Valley.
* West Mitten Butte (esquerra) i East Mitten Butte (dreta)

## Referències

* ↑ Arizona Atlas & Gazetteer. 4th. DeLorme, 2001, p. 26. ISBN 0-89933-325-7.
* ↑ «Monument Valley in Arizona - Best Time». Best Time 2 Travel, 01-04-2022.
# Mittéï

Mittéï (francès: Jean Mariette) (Cheratte, 5 de juny de 1932 - Cheratte, 16 d'abril de 2001) o Hao, noms d'artista de Jean Mariette és un dibuixant belga de còmics.
Va estudiar a l'escola superior de les Arts Saint-Luc i l'Acadèmia de Belles Arts, ambdues a Lieja Primer va treballar per a una agència de publicitat. Va començar dibuixant còmics al despatx de Michel Greg, on va dibuixar cartoons pels diaris De Standaard, Le Soir i la secció jove del diari La Libre Belgique. Va treballar amb Dino Attanasio en la sèrie Bob Morane i Tibet en la sèrie Ric Hochet. Des del 1959 va dibuixar per a la revista Tintin amb el personatge Rouly-la-brise. Des del 1963 va reprendre els personatges d'André Franquin Modeste et Pompon que va continuar fins al 1975. El 1976 passà a la revista Spirou. Com a guionista, utilitza el pseudònim Hao. El 1994 va reprendre com dibuixant la sèrie P'tit Bout de Chique de François Walthéry. Va col·laborar amb la revista Cavall Fort.
A més era pianista de jazz i aquarel·lista. Va deixar més de mil paisatges de la vall del Mosa i del Julienne, de Cheratte o del País de Herve.
Jean Mariette va morir el 16 d'abril del 2001.

## Referències

* ↑ Gaumer, Patrick. «Mittéï». A: Dictionnaire mondial de la BD (en francès). París: Larousse, 2010, p. 600. ISBN 9782035843319.
* ↑ «Mittéï Jean Mariette» (en anglès). Lambiek Comiclopedia. lambiek.net, 14-11-2017. [Consulta: 6 febrer 2018].
* ↑ Ratier, Gilles. Avant la case: histoire de la bande dessinée francophone du XXe siècle racontée par les scénaristes (en francès). PLG, 2002, p. 95, 120 (Mémoire Vive). ISBN 9782951557826.
* ↑ «Cavall Fort». Humoristan. [Consulta: 7 febrer 2018].
* ↑ Delforge, Paul. «Jean Mariette (alias MITTEÏ et HAO)» (en francès). Connaître la Wallonie, 01-09-2012. [Consulta: 7 febrer 2018].

## Bibliografia

* Ratier, Gilles «Mittéï, bien trop sous-estimé…». BD Zoom, 09-02-2016.
# Schismus

Schismus és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Schismus barbatus (L.) Thell.
* Schismus calycinus (Loefl.) K. Koch
# Zaruna

Zaruna era una fortalesa hitita al sud-est del país, propera a la frontera de Kizzuwatna.
Durant el seu sisè any de regnat, el rei hitita Hattusilis I va marxar contra el territori d'aquesta ciutat i el va sotmetre. Més tard, el rei Idrimi d'Alalakh cap a l'any 1460 aC la va destruir impunement.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 105 i 157. ISBN 8446011239.
* ↑ «Hittite Historical Atlas». Arxivat de l'original el 2018-08-10. [Consulta: 9 agost 2018].